পেদং এর দিক থেকে বিদ্যুতের লাইন হবার কথা ছিল। Electric pole বসেছে, তা নাকি প্রায় বছর দেড়েক। কিন্তু আলো আর জ্বলেনি।দিলিপজীর কাছে শুনলাম সিকিমের নাকি ১০০% গ্রামে বিদ্যুৎ পৌঁছে গেছে। অথচ পাশের পশ্চিম বাংলার এই গ্রামটিতে গ্রামীণ বৈদ্যুতিকরণের এই ভরা বাজারেও করুণ অবস্থা কেন ভেবে পেলাম না। গ্রামের পশ্চিমপ্রান্তে রয়েছে ড্যামস্যাং শিশুশিক্ষকেন্দ্র। যেখানে আছে একমাত্র শিক্ষক হাসিখুসি যুবক সৌরভ রাই আর ১২-১৩ টি ক্ষুদে পড়ুয়া। Class-IV এর পর ছেলেমেয়েদের যেতে হয় প্রায় ৯কিমি দূরে আলগড়া তে। যাতায়াত মূলত হেঁটেই।